25 มกราคม 2567

ข่าวสั้นประชาสัมพันธ์

**SME D Bank รู้ใจเอสเอ็มอีไทย จัดสัมมนาฟรี “ทุนก็มี ภาษีก็รู้ ก้าวสู่ยุคดิจิทัล”**

**เปลี่ยนเรื่องภาษีเป็นเรื่องง่าย กระจายจัดใน 3 จังหวัดภาคเหนือ วันที่ 14-16 ก.พ. 67**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank** เดินหน้าภารกิจธนาคารเพื่อพัฒนาเอสเอ็มอีไทย จับมือกรมสรรพากร สำนักงานส่งเสริมวิสาหกิจขนาดกลางและขนาดย่อม (สสว.) และบริษัท บนกองเงินกองทอง จำกัด ผู้ให้บริการจัดการระบบบริหารการเงิน บัญชี ภาษีครบวงจร จัดกิจกรรมสัมมนาฟรี **“ทุนก็มี ภาษีก็รู้ ก้าวสู่ยุคดิจิทัล”** ช่วยผู้ประกอบการเอสเอ็มอีเปลี่ยนเรื่องบัญชีและภาษีให้เป็นเรื่องง่าย ด้วยการใช้เครื่องมือดิจิทัลอำนวยความสะดวกสบาย และเข้าถึงสิทธิประโยชน์ต่าง ๆ ที่จะช่วยลดต้นทุนธุรกิจ และที่สำคัญสามารถเข้าถึงแหล่งทุนจาก SME D Bank ดอกเบี้ยถูกเริ่มต้นเพียง 2.99%ต่อปี วงเงินกู้สูงสุด 50 ล้านบาท ผ่อนนานสูงสุดถึง 15 ปี โดยกำหนดจัด 3 ครั้ง ใน 3 จังหวัดทางภาคเหนือ ทุกวันจัดในเวลา 8.30-16.00 น. ได้แก่

* วันที่ 14 ก.พ. 67 ห้องประชุมสำนักงานสรรพกรพื้นที่เชียงใหม่ 1 จ.เชียงใหม่
* วันที่ 15 ก.พ. 67 ห้องจันผา ชั้น 2 โรงแรมเวียงลคอร ลำปาง จ.ลำปาง
* วันที่ 16 ก.พ. 67 ห้องประชุมจามเทวี ชั้น 4 ศูนย์ราชการจังหวัดลำพูน จ.ลำพูน

มางานนี้ได้รับประโยชน์มากมาย เช่น สิทธิประโยชน์จากโครงการ "SME ปังตังได้คืน" : จ่าย 10,000 บาท คืน 9,000 บาท ลดต้นทุนด้วยบัญชีออนไลน์ e-Tax Invoice & e-Receipt สิทธิประโยชน์และมาตรการทางภาษีสำหรับเอสเอ็มอี แนะเคล็ดลับเข้าถึงแหล่งทุน อีกทั้ง เมื่อได้รับอนุมัติสินเชื่อจาก SME D Bank และใช้วงเงิน ตั้งแต่ 1 ล้านบาทขึ้นไป รับฟรี Cashback ค่าประเมินหลักประกันสูงสุด 30,000 บาท นอกจากนั้น ฟรีปรึกษาบัญชีออนไลน์ สำหรับเอสเอ็มอี จากบริษัท บนกองเงินกองทอง จำกัด มูลค่า 6,000 บาท

สอบถามและลงทะเบียนร่วมสัมมนา ติดต่อกรมสรรพากร : 089-629-1442 , สสว : โทร. 02-298-3051 และ SME D Bank : โทร. 02-265-4598 หรือสแกนในโปสเตอร์ประชาสัมพันธ์